[{"text_idx": "#000001", "text": "Roeddwn yn edrych am gyfleoedd i\u2019m helpu i fynd allan ar o\u0302l i mi ymddeol o redeg maes gwersylla ar gyrion Caernarfon. Rwyf bob amser wedi mwynhau\u2019r bryniau, felly edrychais tuag at y Parc Cenedlaethol am gyfleoedd. Fe ddes i o hyd i Gymdeithas Eryri a chyn bo hir roeddwn allan yn gwirfoddoli ar draws y Parc Cenedlaethol."}, {"text_idx": "#000003", "text": "Roedd bod yn yr awyr agored yn golygu hyd yn oed yn fwy ar o\u0302l dechrau pandemig COVID-19. Felly pan ddaeth y cais am gynllun \u2018Croeso No\u0302l\u2019 drwy Gymdeithas Eryri, roeddwn i\u2019n un o\u2019r rhai cyntaf i gofrestru i wirfoddoli. Roeddwn allan ddwywaith yr wythnos am wyth wythnos yn ystod cynllun. Fe wnes i fwynhau bod allan gyda phobl o\u2019r un meddylfryd, gan gynorthwyo staff y Parc i gadw\u2019r ardal yn daclus a helpu\u2019r rhai sy\u2019n newydd i\u2019r bryniau i werthfawrogi\u2019r amgylchedd yn ddiogel."}, {"text_idx": "#000004", "text": "Dilynodd cynllun Caru Eryri yn 2021. Dechreuais gymryd rhan yn y cynllun yn ystod ei hwythnosau cynnar. Roedd y ffaith fod Arweinwyr Mynydd profiadol yn rhan o\u2019r cynllun yn gyffrous a daethant a\u0302 gwybodaeth newydd am wahanol agweddau o\u2019r Parc Cenedlaethol. Dechreuais werthfawrogi mwy ar natur y Parc Cenedlaethol yn ogystal a\u0302\u2019i gorffennol diwydiannol. Heb anghofio llwybrau cerdded doeddwn i erioed wedi eu cerdded o\u2019r blaen. Erbyn diwedd y tymor, roeddwn yn gwirfoddoli bron bob penwythnos ac yn mwynhau pob awr ohono."}]